เรียนสอบถามคุณค่ะ กรณีที่มีอาการ ก้อนนูน กดแล้วเจ็บ บริเวณขา บางครั้งเกิดก้อนเล็กบ้าง ใหญ่บ้าง เป็นๆ หายๆ พอหายจะทิ้งรอยสีคล้ำๆ ที่ขา บริเวณรอยคล้ำจะมีเส้นขนเกิดขึ้นเด่นชัดแต่ไม่มาก อาการกดแล้วปวดไม่มาก เป็นแล้วก็หาย แล้วก็เป็นอีกแต่บริเวฯเป็นไม่ซ้ำกันค่ะแต่จะอยู่บริเวณใกล้เคียงกันค่ะ เป็นมาได้ปีกว่าแล้วค่ะ ไม่เคยรับการรักษา คิดว่าหายเองได้คงไม่เป็นอะไรมาก แต่พักนี้เป็นบ่อย เลยมาปรึกษาค่ะคุณ
สวัสดีค่ะ อาการมีก้อนนูนที่ขา กดแล้วเจ็บ เป็นๆหายๆดังกล่าวมา อาจจะมีสาเหตุมาจาก ก้อนจากการอักเสบหรือติดเชื้อที่ผิวหนัง หรือชั้นเนื้อเยื่อใต้ผิวหนัง ซึ่งมักเป็นกลุ่มเชื้อแบคทีเรีย หรืออาจเป็นรอยจากการแพ้ยาบางชนิด ที่จะเห็นเป็นวงรีสีม่วงรูปไข่ เป็นตำแหน่งเดิมซ้ำๆหลังได้ยาที่แพ้ อาจจะทิ้งรอยดำไว้ได้ หรือเกิดจาก ก้อนไขมันใต้ชั้นผิวหนังที่มีอาการอักเสบขึ้นมาเป็นครั้งคราว หรือเป็นก้อนเลือดที่คั่งตามหลังการกระแทกบริเวณดังกล่าวในเบื้องต้นระวังการกระทบกระแทก ไม่ไปบีบหรือกดเองย่อยๆเมื่อมีอาการ กินยาแก้ปวดได้ถ้าปวดมาก แต่แนะนำว่าถ้าเป็นก้อนแข็ง ปวดมากชัดเจน เป็นซ้ำๆหลายๆครั้งโดยไม่มีปัจจัยกระตุ้นที่ชัดเจนคือไม่ได้ไปกระแทกอะไรมา ควรไปพบแพทย์เพื่อตรวจหาสาเหตุที่แน่ชัดต่อไป